Na temelju Odluke o sufinanciranju Ministarstva rada, mirovinskog sustava, obitelji i socijalne politike KLASA: 984-01/23-01/29, URBROJ: 524-07-02-01-01/3-24-32 od 28. ožujka 2024. godine i Ugovora o dodjeli bespovratnih sredstava za projekt **''Zajedno u pomoći potrebitima'', kodni broj: SF.3.4.11.01.0095** od 05. travnja 2024. godine koji se financira iz Europskog socijalnog fonda plus u okviru Operativni program Učinkoviti ljudski potencijali 2021.-2027. te članka 43. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14,29/14,47/15-pročišćeni tekst, 39/15, 7/18, 6/21, 23/21 i 36/23) Općina Matulji objavljuje

**Javni poziv za iskaz interesa za sudjelovanje u projektu ''Zajedno u pomoći potrebitima'' u okviru poziva „ZAŽELI – prevencija institucionalizacije“**

Javni poziv za iskaz interesa objavljuje se radi informiranja zainteresiranih sudionika za uključivanjem u projektne aktivnosti **''Zajedno u pomoći potrebitima''** temeljem kojega će se pružiti usluga potpore i podrške u svakodnevnom životu starijim osobama (65 i više godina) i odraslim osobama s invaliditetom (18 i više godina). Pružanjem usluge potpore i podrške navedenim osobama (sudionicima projekta) ostvaruje se glavni cilj poziva, povećanje socijalne uključenosti i prevencija institucionalizacije.

Usluga potpore i podrške u svakodnevnom životu pružat će se tijekom 30 mjeseci osobama iz ciljne skupine s područja Općine Matulji i uključuje:

* organiziranje prehrane (npr. pomoć u pripremi obroka, pomoć u nabavi hrane),
* obavljanje kućanskih poslova (pranje posuđa, čišćenje i pospremanje stambenog prostora, organiziranje pranja i glačanja rublja, nabava lijekova i drugih potrepština i dr.),
* održavanje osobne higijene (pomoć u oblačenju i svlačenju, kupanju i obavljanju drugih higijenskih potreba),
* zadovoljavanje drugih svakodnevnih potreba,
* isporuka mjesečnog paketa s propisanim kućanskim i osnovnim higijenskim potrepštinama.

Pružanje navedenih usluga je besplatno za sudionike.

**UVJETI PRIHVATLJIVOSTI ZA SUDIONIKE**

**Prihvatljivi sudionici projekta koji se prijavljuju temeljem ovog Javnog poziva su osobe starije od 65 godina i odrasle osobe s invaliditetom koje imaju prebivalište na području Općine Matulji te ispunjavaju slijedeće uvjete:**

* **Osobe starije od 65 godina**
* koje žive u **samačkom ili dvočlanom kućanstvu** (nije nužno da oba člana kućanstva ispunjavaju uvjete prihvatljivosti samo onaj koji prima uslugu) ili **višečlanom kućanstvu** u kojem su svi članovi kućanstva pripadnici ciljnih skupina ovog poziva (sve osobe u višečlanom kućanstvu moraju zadovoljiti uvjete prihvatljivosti i usluga se može pružiti svakome od njih)
* čiji mjesečni prihodi:
* **za samačka kućanstva** ne prelaze iznos 120% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta (Napomena: prema zadnjim podacima HZMO za travanj 2024. – **ukupni prihodi** **ne prelaze iznos od 1.023,71 EUR**),
* **za dvočlano kućanstvo** ne prelaze iznos 200% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta (Napomena: prema zadnjim podacima HZMO za travanj 2024. - **ukupni prihodi** **ne prelaze iznos od 1.706,18 EUR**),
* **za višečlano kućanstvo** ne prelaze iznos 300% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta (Napomena: prema zadnjim podacima HZMO za travanj 2024. - **ukupni prihodi** **ne prelaze iznos od 2.559,27 EUR**),
* **koji istovremeno ne koriste slijedeće usluge -** usluga pomoći u kući, boravka, organiziranog stanovanja, smještaja, osobne asistencije koju pruža osobni asistent.

(Napomena: provjerava se pri Hrvatskom zavodu za socijalni rad)

* **Odrasle osobe s invaliditetom**
* koje žive u **samačkom ili dvočlanom kućanstvu** ili **višečlanom kućanstvu** u kojem su svi članovi kućanstva pripadnici ciljnih skupina ovog poziva i
* koje imaju utvrđen **treći ili četvrti stupanj težine invaliditeta** – oštećenja funkcionalnih sposobnosti prema propisima o vještačenju i metodologijama vještačenja i
* **koje istovremeno ne koriste slijedeće usluge** - usluga pomoći u kući, boravka, organiziranog stanovanja, smještaja, osobne asistencije koju pruža osobni asistent i
* čiji roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi o njoj.

**DOKAZNA DOKUMENTACIJA**

**Prilikom prijave na Javni poziv zainteresirani sudionici, pripadnici ciljnih skupina, dostavljaju slijedeću dokumentaciju sukladno pripadnosti ciljanoj skupini:**

* **Osobe starije od 65 godina**
* **Prijavni obrazac za sudjelovanje u projektu,**
* **Izjava pripadnika ciljane skupine o broju članova kućanstava,**
* Presliku osobne iskaznice, putovnice ili dokumenta jednake ili slične vrijednosti iz kojega je nedvojbeno moguće utvrditi identitet i dob sudionika,

Slijedeću dokumentaciju će u ime sudionika **i za svakog člana kućanstva ishoditi Općina Matulji od Porezne uprave:**

Elektronska potvrda Porezne uprave o visini dohotka i primitaka za mjesec koji prethodi mjesecu uključivanja u aktivnost projekta ili za mjesec prije ukoliko HZMO još nije izdao podatke za mjesec koji prethodi uključivanju u aktivnosti projekta) na koji se odnosi iznos prosječne starosne mirovine za 40 i više godina mirovinskog staža.

* **Odrasle osobe s invaliditetom**
* **Prijavni obrazac za sudjelovanje u projektu,**
* **Izjava pripadnika ciljane skupine o broju članova kućanstava,**
* Presliku osobne iskaznice, putovnice ili dokumenta jednake ili slične vrijednosti iz kojega je nedvojbeno moguće utvrditi identitet i dob sudionika (Napomena: u višečlanom kućanstvu dokument se obvezno dostavlja za sve članove),
* Potvrda o upisu u Registar osoba s invaliditetom iz koje je vidljivo da osoba ima oštećenje trećeg i četvrtog stupnja težine invaliditeta – oštećenje funkcionalnih sposobnosti  ili Nalaz i mišljenje Zavoda za vještačenja, profesionalnu rehabilitaciju i zapošljavanje osoba s invaliditetom u kojemu je naveden treći ili četvrti stupanj težine invaliditeta – oštećenja funkcionalnih sposobnosti (Napomena: u višečlanom kućanstvu dokument se obvezno dostavlja za sve članove).

**Prijavni obrazac za sudjelovanje u projektu i Izjava pripadnika ciljane skupine o broju kućanstava prilog su ovog Javnog poziva te ih je moguće preuzeti putem navedene poveznice ili osobno u Pisarnici Općine Matulji.**

**NAČIN PRIJAVE NA JAVNI POZIV**

**Prijave na Javni poziv za iskaz interesa sudionici mogu podnositi kontinuirano tijekom trajanja provedbe projekta, a obrada prijava vršit će se redom zaprimanja. U slučaju većeg interesa sudionika za uključivanjem u projekt u odnosu na mogućnost pružanja usluge (više od 42 prihvatljiva sudionika) izradit će se rezervna lista sa koje će se redom sukladno stvarnim mogućnostima pružatelja usluge sudionici uključivati u projektnu aktivnost.**

**Prijava sa prethodno navedenom dokumentacijom se podnosi na jedan od slijedećih načina:**

* **Osobno, predajom u Pisarnicu Općine Matulji u uredovno vrijeme**
* **Poštom, preporučenom pošiljkom na adresu:**

**Općina Matulji, Trg m. Tita 11, 51211 Matulji**

**s naznakom ''Zajedno u pomoći potrebitima'' – prijava sudionika**

* E-mailom na adresu**opcina.matulji@matulji.hr**

**Javni poziv je trajno otvoren za vrijeme trajanja projekta.**

**INFORMACIJE I KONTAKT**

**U slučaju potrebe za dodatnim informacijama kontaktirati nas možete putem telefona 051/309-408 ili e-mailom** teodor.babarovic@matulji.hr

**ZAŠTITA OSOBNIH PODATAKA:**

Prijavom na predmetni Javni poziv svaki zainteresirani pripadnik ciljne skupine upoznat je da se njegovi osobni podatci prikupljaju i obrađuju u svrhu

Obrade prijave na Javni poziv za iskaz interesa za sudjelovanje u projektu **''Zajedno u pomoći potrebitima'' (SF.3.4.11.01.0095), i** utvrđivanje ispunjavanja uvjeta za uključivanje u navedeni projekt, izvršavanje ugovora o dodjeli bespovratnih sredstava, provođenje vrednovanja provedbe Programa ''Učinkoviti ljudski potencijali 2021.-2027.'', provjere statusa pri Hrvatsko zavodu za socijalni rad te pri Poreznoj upravi.

Općina Matulji će s Vašim podacima postupati sukladno članku 6. Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ Opća uredba o zaštiti podataka i Zakonu o provedbi Opće uredbe o zaštiti podataka.

 **Općinski načelnik**

 **Vedran Kinkela, v.r.**

Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija se ne mogu smatrati odgovornima za njih.